रामलीला : राम वनवास पर भाव-विभोर हुए श्रद्धालु, अश्रुधार फूट पड़ी
उदयपुर| सुनजननी सोई सूत बड़भागी, जो पित-मात चरण अनुरागी जैसी चौपाई के साथ जैसे ही भगवान राम ने पिता दशरथ की आज्ञा पाकर वनवास की ओर प्रस्थान किया लोगों की अश्रुधार फूट पड़ी। मौका था पानेरियों की मादड़ी स्थित दूधतलाई नोहरे में रामलीला का। राघवेंद्र सरकार रामायण मंडल के कलाकारों ने रामलीला शैली में चौपाई के संवाद के साथ विभिन्न प्रसंगों का मंचन किया तो लोग भाव-विभोर हो गए। रामलीला में कैकेयी-मंत्रा संवाद, दशरथ-कैकेयी संवाद, राम वनवास, राम-केवट संवाद का बेहतरीन तरीके से मंचन कर लोगों को देर तक बैठे रहने पर मजबूर कर दिया।
hin_Deva hin_Deva